Imaziɣen ḥemmlen ansayen-nsen, ttgen-asen azal d ameqqran di tudert-nsen. Gar wansayen iqburen n ugdud amaziɣ, ad naf yennayer. Ansay-a, yeqqen ɣer tfellaḥ d wakal, xeddmen-t akken ad sfilten i useggas n tfellaḥt igerrzen. Aṭas n yisekkiren i xeddmen deg-s yimaziɣen, imi ɣur-sen yesɛa lbaraka. Tukkist, i d-yewwin fell-as, nufa-tt deg uɣmis n «Tiɣremt» : «Yennayer ttqeddisen-t, xeddmen deg-s isekkiren, deεεun ttattren deg-s akken ad qwun waman, nneεma d lxir s umata.»138 Di tukkist-agi, iban-d belli zik xeddmen di yennayer asekkir, imi ttqeddisen-t rnu ttqadarent. Deɛɛun yis-s, i wakken ad ilin waman d ṣṣaba (lɣella) deg useggas-nni n tfellaḥt. Annect-a, yesebgan-d assaɣ yellan gar yimezdaɣ akked wansay n yennayer d wazal i yesɛa.